El sector Barreres guanyarà dos edificis amb 56 pisos i una plaça de 747 m2 - Regió7 :: El Diari de la Catalunya Central\nEl sector Barreres guanyarà dos edificis amb 56 pisos i una plaça de 747 m2\nAl darrer ple municipal es va aprovar definitivament un pla de millora urbana per transformar l'àmbit de 2.000 m2 que hi ha entre els carrers Barreres i Tahones i la Muralla de Sant Francesc\nRecreació de l'edifici a Tahones i Barreres venint de la plaça Gispert | AJM\nRecreació de l'edifici a Tahones i Barreres venint de la plaça Gispert\nDos edificis amb 56 habitatges, una plaça de 747 m2 i un nou vial que permetrà anar del carrer de les Barreres a la Muralla de Sant Francesc sense fer la volta d'ara i eliminar el cul-de-sac del carrer del Pou. Al darrer ple es va fer l'aprovació definitiva del pla de millora urbana de l'àmbit que delimiten els carrers de les Barreres, d'en Tahones i la Muralla de Sant Francesc. On ara hi ha un solar amb bancs i cistelles de bàsquet i on encara queden quatre edificis. En total, 2.122,01 m2.\nMés del 50% de la propietat del sòl és pública entre l'Ajuntament i l'empresa municipal d'habitatge Forum; el 30% del nou habitatge que es generi serà de protecció oficial i en el conjunt de l'àmbit hi haurà una cessió del 10% de l'aprofitament a l'Ajuntament.\nActualment, en aquesta illa, segons informació de l'Ajuntament, de les 19 finques edificades que hi havia, n'hi queden quatre. El pla deixa oberta la porta a què es puguin mantenir els dos edificis del carrer del Pou, la qual cosa es determinarà en el projecte de reparcel·lació. La resta, l'edifici a Tahones i el de la Muralla, on hi havia un concessionari, aniran a terra.\nUn cop aprovat definitivament el pla, els propers dies es publicarà als diaris oficials i entrarà en vigor. A partir d'aquí, caldrà fer el projecte de reparcel·lació (un termini màxim de dos anys a partir de la publicació als diaris oficials) i l'execució de les obres d'urbanització dels espais públics previstos a l'àmbit (un termini màxim de 18 mesos des de la publicació del projecte de reparcel·lació). Quan les dues parcel·les –una és pública i l'altra privada– tinguin la condició de solar, hi haurà un termini de dos anys per a l'inici de les obres i de tres per a la finalització, a comptar des de la data d'atorgament de la llicència d'obres.\nPel que fa als habitatges, n'hi haurà 33 a l'edifici que es recolza al carrer de les Barreres i del Pou i 23 al que dona a la Muralla de Sant Francesc. Dels 56, 39 seran de renda lliure i 17 de protecció (11 en règim general i 6 en concertat). En l'àmbit viari, el pla suposarà ampliar el Tahones, que serà arbrat. Part del nou espai serà porxat, sota l'edifici de nova construcció. El carrer del Pou es deixa com està però se'n millora la visibilitat connectant-lo a la nova plaça i eliminant-ne el cul-de-sac. A més a més, se n'amplia la secció als extrems. Una de les novetats més importants és la creació d'una nova connexió de vianants entre la Muralla i la nova plaça.\nDues opcions per a l'aparcament\nHi ha dues opcions damunt la taula per al tema de l'aparcament: fer-ne dos de subterranis independents per a cadascun dels dos edificis, amb el del nou edifici paral·lel al Barreres connectat al dels Quatre Cantons per aprofitar-ne l'accés. O fer un aparcament unitari a sota l'espai públic dels dos nous edificis que alhora també estaria connectat al dels Quatre Cantons. Es triarà la que garanteixi menys moviment de vehicles.\nAl ple, Fem Manresa va votar en contra de l'aprovació definitiva del pla, que va defensar el regidor d'Urbanisme, David Aaron López, i que va rebre el vot favorable de la resta de partits. Gemma Boix, regidora de Fem Manresa, va dir que hi manca perspectiva de gènere. El regidor Joaquim Garcia, del PSC, va recordar que es tracta «de la darrera fase del pla Barreres, iniciat el 1997».\nUna millora urbana que es remunta a l'any 1997. Manresa


Tant se val, és un gual | Societat Anònima\nBenvolguts, o no, C’s:\nUs escric per solidaritzar-me amb la vostra causa. No hi ha cap mena de dubte: el principal problema de L’Hospitalet són els senyals de trànsit que només estan escrits en català. Ni l’atur, ni la delinqüència, ni els desnonaments… Els regidors heu de centrar els esforços en aconseguir que els vostres militants aparquin bé. Segur que heu tingut moltes queixes per part de les bases del partit sobre la impossibilitat de distingir un “vado” d’un “gual”. Fixeu-vos:\nResulta absolutament impossible distingir els dos senyals. En una comunicació icònica, com són els senyals de trànsit, és molt important el text. Això ho sap qualsevol expert en comunicació. Per exemple, els lavabos:\nEstic segur que quan viatgeu a l’estranger sempre teniu problemes per trobar els lavabos. La diferència lingüística fa impossible saber on pots fer pipi o popó. Són tan diferents els ninotets que tot es complica molt.\nJa sabem que el català és la llengua pròpia de Catalunya però, tot i així, l’esforç que ha de fer el ciutadà per entendre que no pot aparcar en un gual, resulta titànic. Hem de fer una adaptació autènticament espanyola a tots els senyals de trànsit. Per començar us proposo el següent:


Projecte Quinze Vint-i-dos\nÚltima Data: Dissabte, 24 Març 2018\nEmmarcat dins del projecte Manresa 2022, l’Espai 1522 (c/ Mestre Blanch, 4) esdevé un centre d’interpretació de la Manresa ignasiana i del patrimoni perdut. El Quinze Vint-i-dos neix amb la voluntat d’oferir una lectura renovada dels conceptes “acollida” i “transformació” a través de la música i les arts escèniques.\n21 h Concert del Quartet Matisse. Quartet de corda que neix el curs 2016-17 a l’Escola Superior de Música de Catalunya (ESMUC), amb quatre estudiants de Manresa, Súria, Rajadell i Barcelona. El seu repertori va des del classicisme alemany fins a l’impressionisme francès.\n20 h Concert d’Il·lúria. Formació que neix el 2014 amb cinc joves de Cambrils, Collbató i Manresa. Amb un estil de rock melòdic i madur, compten amb temes propis, que van des de balades melòdiques fins al més pur aire rock alternatiu. El preu de cada concert és de 6 €, que inclou un tast de productes del Pelegrí, com són el caldo, el dolç, els vins històrics o el mossec. Aforament limitat.\nDesde Dissabte, 17 Març 2018 a Dissabte, 24 Març 2018


Espai Isidor: Bond, inquietant Bond\nBond, inquietant Bond\nEl semblant sec i la mirada gèlida de Daniel Craig desvetlla la voluntat de reinvenció del nou episodi de la saga de James Bond. Casino Royale és una pel·lícula més crua, més descarnada i més realista. Tant, que aconsegueix fer anyorar els malabarismes i la pirotècnia visual dels darrers títols protagonitzats per Pierce Brosnan. En aquest procés de depuració els guionistes s’han carregat fins i tot el personatge de Q i la seva parafernàlia per a superagents secrets. Ara la tecnologia que fa servir James Bond és més real que mai: ordinadors portàtils, mòbils de darrera generació, GPS i altres artil·lugis que sortint del cinema es poden adquirir, a preus gens mòdics, a la botiga de la cantonada.\nEls responsables d’aquesta revisió de Casino Royale –la primera novel·la d’Ian Fleming sobre 007 ja compta amb una adaptació paròdica de l’any 67- s’han recolzat en noms de prestigi per legitimar la seva proposta. La presència del guionista Paul Haggis en els títols de crèdit revesteix d’una pressumpta qualitat autoral una pel·lícula que realment sorprèn pel seu gir al realisme, amb unes escenes d'acció molt físiques i una excessiva cruesa en els assassinats.\nÉs possible que aquest gir respongui en part a un intent de fugir de l'esteticisme orientalitzant que s'està deixant notar cada vegada més al cinema d'acció hollywoodenc i a un afany de diferenciar, amb un cop de puny a la taula, una saga de llarga tradició i notable personalitat pròpia. Però en tot aquest procés de depuració no acaba de quedar clara la finalitat de fer de James Bond un personatge tan de carn i ossos i tan poca moralitat. Sense l'habitual encant que les dissimula, les ambigüetats del personatge el decanten cap a un costat fosc absolutament inquietant.\nTant inquietant com es mereix l'assassí de l'esmòquing.\nCrec que en posteriors films de Craig hi començarà a sortir en Q i els seus gadgets, així com tota l'estètica FAES dels villans de la saga. Temps al temps.


L’Andorra Shopping Festival vol atraure uns 459.000 visitants - El Periòdic d'Andorra\nL’Andorra Shopping Festival vol atraure uns 459.000 visitants\nL’esdeveniment compta amb 633.000 euros de pressupost\nPresentació de la campanya de la 3a edició de l’Andorra Shopping Festival. | ANA / B. N.\nLa 3a edició de l’Andorra Shoppping Festival –que se celebrarà del 9 d’octubre a l’1 de novembre– preveu atraure un 3,3% més de visitants que en l’edició passada, doncs l’esdeveniment vol arribar als 458.915 visitants (14.712 més que l’any passat). A més, del nombre total, també s’espera que l’esdeveniment aculli un 4,5% més de turistes espanyols, arribant als 216.357 i un 2,2% més de francesos, atraient-ne uns 242.558. De la mateixa manera, i desglossant les dades totals entre els sectors de visitants, en aquesta nova edició de l’Andorra Shopping Festival es preveu que vingui un 5% més de turistes i un 2,7% més d’excursionistes.\nPer incentivar aquest augment d’afluència, s’han proposat algunes novetats per donar més renom a l’esdeveniment, com fer un circuit d’aparadors temàtics (basats en diferents street styles), l’art shopping al carrer, la dinamització i actuacions musicals pels principals eixos comercials, les activitats infantils, els tallers, els concursos i les promocions especials.\nA més, aquest any l’Andorra Shopping Festival s’avança unes setmanes respecte a les altres dues edicions anteriors per aprofitar el Pont del Pilar, festiu a Espanya. De la mateixa manera, l’esdeveniment coincidirà el 10 d’octubre amb la Nit Vivand que organitza el Comú d’Escaldes-Engordany, i altres jornades com l’Andorra Taula (del 9 d’octubre al 8 de novembre), on els diferents restaurants del país prepararan un menú amb productes autòctons i de temporada. I per aprofitar més les jornades, durant l’11 i 31 d’octubre, es faran animacions i s’allargarà la Nit del Shopping, on els establiments podran obrir fins les 23 hores i les 22 hores respectivament. Per escalfar motors, es farà un concurs on-line titulat ‘Ets un experts en moda?’ per guanyar una estada al Principat. A més, durant la celebració de l’Andorra Shopping Festival, hi haurà un concurs de fotografies temàtiques per a professionals i amateurs amb la possibilitat de participar en el sorteig d’un Apple Watch.\nLa iniciativa també té previst fer un major ús de les noves tecnologies durant aquesta edició, doncs s’incentivarà la participació a les xarxes socials i es promocionaran descomptes exclusius en forma de cupó des de l’app Andorra Go, on els diversos establiments que participen a l’Andorra Shopping Festival, ja siguin botigues o restaurants, mostraran les seves ofertes més destacades.


Romeva s'afegeix a les veus d'ERC que diuen que no hi ha prou majoria social per a la república\nRomeva s’afegeix a les veus d’ERC que diuen que no hi ha prou majoria social per a la república\n'Hem d'entendre que si volem que la República sigui efectiva, si volem construir-la, no ho podem fer només amb el 47,5% de la població', ha dit\nEl conseller i diputat d’ERC Raül Romeva ha dit en una entrevista a l’ACN que el 47,5% de vots favorables a la independència no permet de construir una república: ‘Hem d’entendre que si volem que la república sigui efectiva, si volem construir-la, no ho podem fer només amb el 47,5% de la població.’ Romeva, que feia unes quantes setmanes que no concedia cap entrevista, ha reaparegut per afegir-se a les veus d’ERC que aquests darrers dies demanen d’ampliar la base social independentista: ‘En això hem de ser molt clars i contundents. I la manera de construir república requereix precisament de posar aquesta qüestió sobre la taula. Visualitzar-la i treballar-la’, ha afegit.\nRomeva diu que fer República no consisteix que l’una meitat s’imposi a l’altra meitat sinó que ‘conjuntament construïm’ aquesta república. ‘No podem tenir un país dividit en dos blocs, i menys quan són meitat i meitat’, ha afegit. Fent un paral·lelisme amb un alpinista, Romeva ha dit que no s’havia arribat al cim encara que es vegi i sigui possible d’arribar-hi. I per superar les dificultats, creu que cal una ‘mirada llarga, estratègica i inclusiva’, tot aprenent d’allò que s’ha viscut fins ara.\nSobre la investidura, diu que fer president Jordi Sànchez és ‘perfectament possible’ i que hi ha fórmules i marge per a poder-lo investir. ‘No hi ha cap raó per a defensar que Sànchez no pugui ser investit. I com que no hi ha cap raó que ho impedeixi, hem de veure com ho fem perquè sigui un fet.’ Tanmateix, posa l’accent en el fet que ha de ser una investidura efectiva. Dimecres JxCat va mantenir el nom de Sànchez com a candidat a la presidència de la Generalitat encara que el Suprem li hagi denegat la possibilitat de sortir de la presó per assistir al ple d’investidura. Romeva creu que ara no és el moment que JxCat posi un candidat alternatiu sobre la taula.\nEn la mateixa línia que defensava ahir Marta Rovira, Romeva ha parlat de ‘la urgència i la pressa’ de tenir un govern perquè la Generalitat es pugui alliberar de l’aplicació del 155. No ha parlat sobre possibles fórmules per fer efectiva una investidura de Sànchez adduint que no és ningú per fer-ho però sí que ha apel·lat a la ‘responsabilitat compartida’. Per a Romeva, repetir les eleccions seria una ‘irresponsabilitat’. Per ell, s’ha de poder executar el mandat del 21 de desembre, quan la gent va votar ‘en condicions molt adverses’.


Sánchez-Camacho: "Per impedir que es trenqui Espanya, aplicarem el que faci falta" ! directe!cat\nPolítica Última actualització Dimarts, 29 d'agost de 2017 12:35 h\n“Serem proporcionals però no permetrem que el desafiament independentista divideixi Espanya”\n© ACN / PPC\nalícia sánchez camacho, article 155, partit popular, pp, referendum, unionisme\n30 d'agost de 2017, 00.12 h\nEspañano es trenca...s'aprima i s'empetiteix..està molt fofa i necessita una cura urgent de "dieta mediterrània"...però, trencar-se? ...argumentari per enganyar als vostres tontos súbdits sotmesos, i a vosaltres mateixos...hipòcrita!\n29 d'agost de 2017, 19.50 h\nNo, de dividir, no, España seguirà sent España i Catalunya, Catalunya, com no podria ser d'altra manera.\n29 d'agost de 2017, 18.54 h\nAlícia Sánchez-Camacho, un consell https://www.youtube.com/watch?v=ZZ4UHrEXyjQ\n29 d'agost de 2017, 16.21 h\n#16 Torna a las clavegueres d'on has sortit i per poc que puguis emportat al mulo Camacho.\n29 d'agost de 2017, 15.33 h\n#8 Si tant clar ho tens, perquè et repeteixes tant?\nMés aviat et preocupa cada cop que s'acosta el fatídic dia per la teva espanya.\nAh!!!! per cert quan dieu que no permetreu que es trenqui espanya us referiu que l'unic que sostè aquesta merda de país vostra és Catalunya? és a dir, l'únic que existeix és Catalunya? la resta no compte?\nCada cop feu més el ridícul, un territori habitat per 7 milions de persones resulta que pot carregar-se un de 40 milions, hehehahahahahahahahahaha... Llegir més\n29 d'agost de 2017, 15.30 h\n#16 ...Amb franquesa, no m'empasso la CAT-sepaRATA "happy-flower" que ens volen vendre els sepaRATES. Tampoc crec en el multiculturalisme. El multiculturalisme és el gran invent -sobretot de l'esquerra- per no haver de parlar dels problemes que genera la immigració. Ves a Llefià o Sant Roc a explicar les bondats del multiculturalisme. Què és el multiculturalisme? Els barris gueto de Suècia? Les banlieues de París? Les escoles públiques que ensenyaven la llei islàmica a Birmingham?\n29 d'agost de 2017, 15.29 h\n#15 ...NO-NO..."senyors" sepaRATES !!!\n29 d'agost de 2017, 15.21 h\n#14 ...Algú sepaRATA ha fet cap reflexió, a Ripoll o al Govern??? NO-NO !!! ...l’atemptat ha provocat l’efecte contrari. US ha agafat una mena de "síndrome d'Estocolm" respecte a l'Islam(¿?): "Pobres xicots"(¿?). Però com pot ser que a la capital del Ripollès hi hagués joves capaços d'immolar-se per AL·LÀ??? ...Ripoll, el "bressol" de CAT !!! (=en lloc de "retre" "homenatge" [els "Pobrets xicots"(¿?)]...a la tomba de GUIFRÉ el PiLÓS !!!)\n29 d'agost de 2017, 15.15 h\n#12 ...Perquè, perdonin, "senyors" sepaRATES...Felip VI conduia la furgoneta? Mariano Rajoy feia d’imam a Ripoll? Els terroristes abatuts van comprar armes a Aràbia Saudita? NO-NO !!! ...eren "sepaRATES" de "NACIONALITAT" "catalana". Els hi vam donar ensenyament i sanitat de franc. Així ens ho han pagat. Però si un dels abatuts a Cambrils vivia fins i tot en un pis de protecció oficial. Clar que això tampoc surt a la premsa sepaRATA-catalana.\n29 d'agost de 2017, 15.14 h\nCamacho! Que l'article 155 ja no el podeu aplicar car ja no hi sou a temps! Que això, segons la vostra llei, ho hauríeu d'haver començat a tramitar-lo fa més d'un mes, xata!